ธนาคารออมสิน เปิดสินเชื่อ GSB for BCG Economy ไม่จำกัดวงเงินกู้ ปลอดเงินต้น 2 ปี เป็นความจริง
ศูนย์ต่อต้านข่าวปลอมประเทศไทย ดำเนินการตรวจสอบข้อเท็จจริงกับธนาคารออมสิน กระทรวงการคลัง เรื่องธนาคารออมสินเปิดสินเชื่อ GSB for BCG Economy ไม่จำกัดวงเงินกู้ ปลอดเงินต้น 2 ปี พบว่าเป็นข่าวจริง โดยธนาคารออมสินออกผลิตภัณฑ์สินเชื่อดังกล่าวให้แก่ผู้ประกอบการที่ดำเนินธุรกิจตามยุทธศาสตร์การขับเคลื่อนเศรษฐกิจด้วยโมเดลเศรษฐกิจ BCG ที่เน้นการสร้างสมดุลทางเศรษฐกิจควบคู่กับการใส่ใจสิ่งแวดล้อม ด้านนิติบุคคลสามารถกู้ไม่จำกัดวงเงิน และบุคคลธรรมดาให้วงเงินกู้ได้ตั้งแต่ 1 ล้านบาทขึ้นไป อีกทั้งอัตราดอกเบี้ย 2 ปีแรก เริ่มต้นที่ร้อยละ 3.99 นอกจากนี้ ใน 2 ปีแรกอัตราดอกเบี้ยเริ่มต้นที่ร้อยละ 3.99 ปลอดชำระเงินต้น 2 ปี สามารถผ่อนได้สูงสุด 10 ปี สำหรับผู้ประกอบการที่สนใจสินเชื่อสามารถสอบถามได้ที่ธนาคารออมสินทุกสาขาได้ตั้งแต่วันนี้เป็นต้นไป